open-index/open-wikipedia-markdown huggingface dataset:
Suppleringsvalg

Et **suppleringsvalg** er et valg som avholdes for å finne nye representanter til en valgt forsamling der det ikke er valgt vararepresentanter eller der vararepresentantene allerede har tiltrådt.

Suppleringsvalg er kjent fra Storbritannias og USAs politiske system. I det britiske parlamentets underhus, avholdes suppleringsvalg i en valgkrets om valgkretsens parlamentsmedlem dør eller slutter i løpet av valgperioden. Imidlertid er det slik at dersom et parlamentsmedlem dør eller avtrer så nært opptid et parlamentsvalg at et suppleringsvalg ikke kan arrangeres finner intet suppleringsvalg sted og valgkretsen forblir ubesatt fram til parlamentsvalget.

I USA forekommer suppleringsvalg både til USAs senat og til Representantenes hus, for eksempel Massachusetts' suppleringsvalg til USAs senat 2010.

I Norge kan det finne sted suppleringsvalg til kommunestyrer og fylkesting når det ikke finnes flere, eller for få, vararepresentanter. I slike tilfelle utpeker den aktuelle partigruppen selv den nye representanten.

Suppleringsvalg kan også finne sted i organisasjoner når for eksempel en styreplass blir ledig.

## Referanser
Verbal

**Verbal** er en betegnelse på et setningsledd. Verbalet er som eneste obligatoriske ledd i en setning, det viktigste setningsleddet. Verbalet forteller hva slags handling som beskrives i setningen, i tillegg til å tidfeste handlingen. Setningsleddet verbal består av verb.

## Verbaler i norsk
I norsk kan verbalet kan enten være enkelt eller bestå av flere verb:

* *Jeg er sulten.* – Verbalet «er» er enkelt.
* *Jeg har vært sulten* – Verbalet «har vært» er satt sammen av flere verb, hovedverbet «å være» og hjelpeverbet «har».

Når verbalet er enkelt, står verbet i presens, preteritum eller imperativ. Disse verbformene gir verbaler med finitt form. Når verbalet består av flere verb, står ett av verbene i finitt form, mens de andre verbene står i infinitt form. Verbet i finitt form er da ofte et hjelpeverb (modalt eller vanlig).

## Kilder
*Norsksonen
Sohae rakettskytefelt

**Sohae rakettskytefelt** (chosŏn'gŭl: 平安北道铁山郡的西海卫星发射场, også kjent som **Tongch'ang-dong** og **Pongdong-ri**) er en rakettoppskytningsbase i fylket Cholsan i provinsen Nord-Pyongan i Nord-Korea. Basen ligger nord i fylket, ikke langt unna den kinesiske grensa. Rakettskytefeltet ble bygd der landsbyen Pongdong-ri lå, og denne ble flyttet i forbindelse med konstruksjonsarbeidet.

Satellittbilder har vist konstruksjonsarbeider på stedet siden tidlig på 1990-tallet uten særlig progesjon. Janes Intelligence Group hadde ved å studere flere satellittbilder fra DigitalGlobe over samme sted over tid oppdaget at byggearbeidene tok seg opp i 2008. Tidlig i 2011 ble det rapportert at konstruksjonsarbeidet var over. Offisielt ble ikke stedet nevnt før i mars 2012 da Nord-Korea annonserte at en hadde planer om å skyte opp satellitten Kwangmyŏngsŏng-3 ved hjelp av bæreraketten Unha-3. I forkant av oppskytningen som er planlagt til mellom 12. og 16. april 2012, inviterte skytefeltets direktør, Jang Myong-jin, til en omvisning på området for utvalgte medier.

Cholsan fylke ligger på en halvøy, Cholsanhalvøya og rakettskytefeltet ligger øst på halvøya, noen kilometer sør for landsbyen Tongchang-dong. Tre landsbyer, Yongdae-dong, nordøst for stedet og Pongdong-ni og Kwi-gol ble delvis revet for å gi plass til skytefeltet. Tongchang-dong ligger 15 kilometer sør for byen Cholsan. Inngangspartiet til stedet ligger ved  og en oppskytningsrampe er lokalisert til . Lokaliteten ble trolig valgt fordi de naturgitte forholdene begrenser det naturlige innsynet til stedet.

Feltet omfatter vel 6 km² og består av en oppskytningsrampe, et testfelt for raketter, bygninger for kontroll transport, et kommandosenter, samt flere bygninger for ulike typer support og et hovedkvarter bestående av flere bygninger. Rakettskytefeltet er fem ganger større enn Tonghae rakettskytefelt.

## Referanser
Liste over helikopterulykker i Norge

**Liste over helikopterulykker i Norge** er en kronologisk oversikt over ulykker med helikoptre i Norge.

## Referanser
Javier Moreno

**Javier Moreno Bazán** (født 1984) er en spansk, tidligere profesjonell, landeveissyklist. Han ble profesjonell rytter i 2008 for Andalucía-Cajasur og la opp etter 2019-sesongen. 

## Meritter

;2007
:4. etappe, Vuelta a la Comunidad de Madrid

;2009
:3.-plass sammenlagt, Vuelta a Asturias

;2011
:Sammenlagt og 3. etappe, Vuelta a Asturias
:2.-plass sammenlagt, Vuelta a la Comunidad de Madrid

;2012
:Sammenlagt, Vuelta a Castilla y León
:1. etappe (TTT), Vuelta a España

;2013
:2.-plass sammenlagt og klatretrøya, Tour Down Under
:Sammenlagt, Vuelta a la Comunidad de Madrid
:Etappeseier, Vuelta a Asturias

;2015
:1b. etappe, Vuelta a Andalucía

## Referanser


## Eksterne lenker
*
MF «Boknafjord» (2011)

:*For skipet MF «Sulafjord» levert i 1986 som MF «Austrheim», se [[MF «Boknafjord» (1986)]].* 

**MF «Boknafjord»** er en bilferje bygget i 2011. Den ble satt inn på sambandet Mortavika–Arsvågen fra 3. januar 2012.
Ferjen tar 242 personbiler og 22 vogntog noe som gjør den til verdens største gassferje.

## De øvrige fem gassferjene
* MF «Fanafjord» (Halhjem–Sandvikvåg, Nå: Mortavika- Arsvågen.
* MF «Mastrafjord» (Mortavika–Arsvågen)
* MF «Raunefjord» (Halhjem–Sandvikvåg, Nå: Mortavika- Arsvågen.
* MF «Stavangerfjord» (Mortavika–Arsvågen)
* MF «Bergensfjord» (Halhjem–Sandvikvåg, Nå: Mortavika- Arsvågen.

## Referanser


## Eksterne lenker
* 
*
Zotora

**Per Nygaard** (født 14. juli 1960 i Drammen), bedre kjent under artistnavnet **Zotora** er en norsk didjeridoospiller. Han er en av Europas første didjeridoospillere.
Zotora fikk sin kunnskap om didjeridoo hos urbefolkningen  i Australia. Han har de siste 20 årene jobbet profesjonelt som didjeridoospiller  og vært involvert i alle typer musikk, alt fra klassisk, samtidsmusikk, rock, verdensmusikk, new age til folkemusikk. Han har også vært engasjert i både teater og dans/ballett.
Zotora har også vært med på en rekke andre CD-produksjoner, blant annet: Øystein Sevåg, Global House, Bridge og The red album.

## Tidlig karriere
Zotora ble fascinert av instrumentet som ung gutt da han hørte Talkshow verten Rolf Harris spille instrumentet i et av hans show. Etter det hadde han en sterk dragning mot kontinentet "Down under". Men det tok flere reiser til Australia før han i 1988 fikk sin første didjeridoo. På denne reisen fikk han også sitt tilnavn "Zotora".

I perioden 1989–1994 jobbet Zotora som gatemusikant i Europa, Australia og Asia. I denne perioden ga han ut flere kassetter, deriblant kassetten "Didjeridoo dreamtime", som anslagsvis skal ha solgt 30.000 eksemplarer. 

## 1990 – i dag
Han har siden 90-tallet spilt på diverse festivaler, turnert og har hatt flere events for næringslivet. Deriblant har han turnert med strykekvartetten "Arctimus" i 1995. I 1996 spilte Zotora på åpningen av Trollfeltet i Grieghallen, sammen med blant andre Toralv Maurstad. 
Zotora har også holdt en oppvarmingskonsert sammen med joiker og strupesanger Johan Anders Beer, i forkant av Buffy Sainte-Marie konserten i Drammen Teater.

I dag holder Zotora jevnlige konserter i Emanuel Vigeland Museet. Han samarbeider også med flere koreografer, noe som han har gjort igjennom hele karrieren. 

## Diskografi

### Studioalbum
* Dreamtime (1992)
* Ninji - Ninji (1994)
* Emigrate (Zotora) (1998)

### Andre utgivelser
* Global House (1995) , Bridge (1997) , The red album (2010) (Alle som et medlem av "The Global House Band")
* Som første gang ( sammen med Øivind Elgenes)(1997)
* Ari Thunda ( sammen med Hallgrim Berg)(1997)
* Boska (sammen med Johan Sara jr. & group)(2003)
* Where Waves Come to Die (sammen med Anders Rogg)(1995)
* Inner Harmony (sammen med Cecilia)(1999)
* Føyk (som et medlem av gruppen "Føyk")(2000)
* Bu maja mul (som et medlem av gruppen "Bu maja mul")(1993)
## Eksterne lenker
* Zotoras hjemmeside
Ninji – Ninji

***Ninji – Ninji*** er et musikkalbum av Zotora. Albumet ble utgitt i , og er Zotora sitt første studioalbum.
Ordene «ninji ninji» betyr lekende seremoni. Didgeridoo er det eneste instrumentet i albumet.

## Sporliste
# Yulu – Wirri(rainbow) (10:08)
# Karlo(just now) (6:14)
# Walkabout (3:39)
# Jola (3:34)
# Ninji – Ninji (4:53)
# Dream Catcher (5:21)
# Dreamtime Revealed (30:27)

## Referanser


## Eksterne lenker
*
Kapitolmuseene

**Kapitolmuseene** (italiensk *Musei Capitolini*) er en gruppe museer for kunst og arkeologiske gjenstander ved Piazza del Campidoglio som ligger på toppen av Kapitolhøyden, som er den høyeste og mest hellige av de syv høydene i Roma. Museene består av tre *palazzi*, palasshus som omringer på tre kanter inn en sentral, trapesformet *piazza*, Kapitolplassen, en planutforming som ble unnfanget av Michelangelo Buonarroti i 1536 og utført over en periode på mer enn 400 år. Museenes historie kan bli sporet til 1471 da pave Sixtus IV donerte en samling av betydningsfulle antikke bronseskulpturer til folket i Roma og lokaliserte dem på Kapitolhøyden. Siden da har museenes samlinger vokst til å omfatte et stort antall antikke romerske statuer, inskripsjoner, og andre kunstgjenstander; en samling av kunst fra middelalderen og renessansen; og samlinger smykker, mynter, og andre gjenstander. Museene er eid og administrert av Romas kommune.

I sentrum av plassen mellom de tre bygningene står en enestående rytterstatue av keiser Marcus Aurelius. Det er en kopi da originalen blir huset innenfor Kapitolmuseene. Mange romerske statuer ble bevisst ødelagt på ordre av de kristne kirkeautoritetene i middelalderen; denne statuen ble bevart under den feilaktige tro at den avbildet keiser Konstantin den store som gjorde kristendommen til den offisielle (og eneste) statsreligionen i Romerriket. Derimot står levningene av en kjempestatue av keiser Konstantin inntil den ene bygningen vendt mot *piazza*. Museet er blant de eldste i verden, og mange av kunstgjenstandene er både unike og helt sentrale verker i verdenskunsten. En av de mest kjente er den etruskiske bronsefiguren av ulvinnen som diet Romulus og Remus.

## Referanser


## Eksterne lenker
* 
* Kapitolmuseenes nettsted for forskning (engelsk, tysk, italiensk)
Høla

**Høla** (nordsamisk: *Hølla*) er et havområde i Vestfjorden mellom Kabelvåg på Austvågøya og Oddvær i nord og Skrova, Litlmolla og Stormolla i sør.

Fra Høla fortsetter Austnesfjorden nordover, Øyhellsundet nordøstover, Molldøra østover og Skrovsvedet sørøstover. Hurtigruten, Nordlandsekspressen og fergesambandet Svolvær-Skutvik, via Skrova krysser havområdet, som er kjent for å være værhardt når det er dårlig vær. Viktig fiskefelt under Lofotfisket.

## Referanser
Skrovsvedet

**Skrovsvedet** er et sund i Vågan kommune i Nordland som strekker seg i overkant av 3&nbsp;kilometer mellom Litlmolla i nordøst og Skrova i sørvest. Havstykket nordvest for Skrovsvedet heter Høla.

Leia gjennom sundet benyttes av fergetrafikken mellom Svolvær og Skutvik. 

## Se også
*Molldøra
*Fuglbergøya/Nautøya naturreservat

## Referanser
Emigrate (Zotora)

***Emigrate*** er et musikkalbum av Zotora, utgitt i , og det er hans andre album. I motsetning til hans forgje album Ninji - Ninji, hvor didjerdoo er det eneste instrumentet, er flere instrumenter og artister medvirkende i Emigrate. 

## Sporliste
# Plunge (2:28)
# Zing (5:12)
# Deja-vu (4:18)
# Horizon (2:13)
# Transit (3:57)
# Vow (3:11)
# Sargasso (3:02)
# Drift (3:56)
# Quest (3:24)
# Tundra (10:12)
# Mist (4:58)

## Referanser


## Eksterne lenker
*
Dunderelva

**Dunderelva** er ei elv nordvest på Wedel Jarlsberg Land på Svalbard. Den er rundt 18 kilometer lang og har sitt utspring fra Libreen og Dunderdalsbreen, som begge er utløpere av Lifjellfonna. De to tilløpselvene løper sammen øverst i Dunderdalen, og Dunderelva renner derfra i nordvestlig retning til den munner ut i Dunderbukta. Underveis tar den opp sideelvene Slettfjellelva (fra sør) og Grytdalselva (fra nord).

Ved utløpet hundre meter vest i deltaet, ligger restene av en russisk pomor-fangsthytte fra 1800-tallet.

Elva er oppkalt etter Dunder, en kokk på S/S «Polhem», et av fartøyene som tok del den svenske polarforskeren og geologen Adolf Erik Nordenskiölds ekspedisjon til Spitsbergen i 1872-73.

## Referanser
Sturges

**Sturges** eller **Sturgess** kan vise til:
* Jock Sturges
* John (Eliot) Sturges
* Preston Sturges
* Robert (Grice) Sturges
* (Thomas) «Tom» Sturges Watson
## Sturgess
* (James) «Jim» (Anthony) Sturgess (* 1981, London)
Cajacay (distrikt)

**Cajacay** er et distrikt i provinsen Bolognesi i regionen Ancash i Peru. Distriktet grenser til provinsen Recuay i nord, til distriktene Chiquián og Ticllos i øst, til provinsen Ocros i sør og til distriktene Huayllacayán og Antonio Raymondi i sørvest. Distriktets nasjonale statistikkode er 020505 og hovedstaden er Cajacay.

## Referanser


## Eksterne lenker
* Censos Nacionales: XI de Población y VI de Vivienda 2007.
Huallanca (distrikt i Bolognesi)

**Huallanca** er et distrikt i provinsen Bolognesi i regionen Ancash i Peru. Distriktet grenser til provinsen Huari i nord, til regionen Huánuco i øst og i sør og til distriktene Aquia og Huasta i vest. Distriktets nasjonale statistikkode er 020508 og hovedstaden er Huallanca. Distriktet ble opprettet den 2. januar 1857.

## Referanser


## Eksterne lenker
* Censos Nacionales: XI de Población y VI de Vivienda 2007.
Edu Moya

**Eduardo Moya Cantillo «Edu Moya»** (født 3. januar 1981 i Monesterio i Spania) er en spansk fotballspiller.

Edu Moya startet karrieren i Extremadura og har spilt for flere ulike klubber i Spania. Blant annet Mallorca, Recreativo og Hércules i La Liga. Blant annet som følge av økonomiske problemer i flere spanske klubber valgte Moya å gå til norsk fotball og Fyllingsdalen før 2012-sesongen. Han signerte en ettårig leieavtale med klubben. I august 2012 ble overgangen gjort permanent og Moya signerte en toårskontrakt med klubben. Moya forlot imidlertid Fyllingsdalen året etter til fordel for bolivianske Club Bolívar.

## Referanser

## Eksterne lenker
*
Canis (distrikt)

**Canis** er et distrikt i provinsen Bolognesi i regionen Ancash i Peru. Distriktet grenser til distriktene San Miguel de Corpanqui og Abelardo Pardo Lezameta i nord, til distriktene La Primavera og Mangas i øst og til provinsen Ocros i sør og i vest. Distriktets nasjonale statistikkode er 020506 og hovedstaden er Canis (Peru). Distriktet ble opprettet den 29. januar 1965.

## Referanser


## Eksterne lenker
* Censos Nacionales: XI de Población y VI de Vivienda 2007.
Zille

**Zille** kan være:
* Heinrich Zille (1858-1929), tysk maler, tegner og fotograf
* Helen Zille (f. 1951), sørafrikansk politiker
Kyodo

**Kyodo News** (共同通信社, Kyōdō Tsūshinsha) er et non-profitt samvirkebasert nyhetsbyrå i Minato Tokyo. Byrået ble etablert i november 1945 og leverer i dag nyheter til de fleste aviser, radio og fjernsyns-kanaler i Japan. Avisene som benytter tjenesten har samlet sett rundt 50 millioner abonnenter. Kyodo forretningsmessige del er **K. K. Kyodo News** som ble etablert i 1972. Datterselskapet **Kyodo News International** ble etablert i 1982 og distribuerer nyheter til internasjonale medieselskap, fra sitt hovedkontor i Rockefeller Center, New York.

Byrået har en Internett-tjeneste på flere språk; japansk, kinesisk, koreansk og engelsk. Det sysselsetter 1000 journalister og fotografer, og utveksler nyheter med over 70 andre nyhetsbyråer.

Kyodo ledes av Satoshi Ishikawa.

## Referanser


## Eksterne lenker
*
Reinhold Felderhoff

**Reinhold Carl Thusmann Felderhoff** (født 25. februar 1865 i Elbing (Vestpreussen); død 18. desember 1919 i Berlin) var en tysk billedhugger og professor ved Berliner Akademie. Han representerte i utgangspunktet den klassisistiske stilretningen Berliner Bildhauerschule.
## Liv
Reinhold Felderhoff studerte ved Berliner Akademie fra 1880 til 1884, bl.a. under Fritz Schaper. Fra 1884 var han mesterelev ved Reinhold Begas atelier. Etter studier i Roma arbeidet han fra 1887 som selvstendig billedhugger, bl.a. med generalbyster for Zeughaus Berlin. Sammen med Begas arbeidet han med det tidligere nasjonalmonumentet reist foran Berlin byslott. Nasjonalmonumentet ble revet i 1950.

Felderhoff vant i 1895 den første *Keiserpris for antikk kunst*. Han ble medlem av Berliner Secession og i 1913 av Berliner Akademie og i 1917 professor samme sted.

Han ble gravlagt på Südwestkirchhof Stahnsdorf.

## Verker
Blant de mest kjente verker av Felderhoff som fremdeles er i behold er statuen av jaktgudinnen Diana, innkjøpt av Nationalgalerie Berlin. Den ble utstilt på Berlin kunstutstilling i 1898 og verdensutstillingen i 1900 i Paris. Skupturen ble stjålet i 1922 og aldri gjenfunnet. En versjon i bronse fra 1910 ble også innkjøpt av nasjonalgalleriet og kan ses i søylegangen på museumsøya i Berlin.

*Stralauer Fischer* fra 1916 er plassert ved Rathaus Treptow i Plänterwald i Berlin. Deler «Monumentgruppe 6» over Johann II (Brandenburg) bestilt av Vilhelm II til Siegesallee i Tiergarten, finnes i Zitadelle Spandau. Et relieff med motiv fra gruppen finnes i ortseilen Mariendorf. Monumentgruppen over Johann II fremstår i et mer moderne formspråk enn Felderhoffs tidligere verker.

## Bilder

Fil:Felderhoff Stralauer Fischer Berlin.JPG |Stralauer Fischer (1916) finnes foran Treptow gamle rådhus i Plänterwald. Foto:Lienhard Schulz
Fil:Relief JohannII Felderhoff.JPG |Relieff over statue av Johann II (Brandenburg), på hjørnet av Markgrafenstraße/Mariendorfer Damm i Mariendorf. Foto:Lienhard Schulz
Fil:Johann II Siegesallee gesamt.JPG |Statuen over Johann II til den tidligere Siegesalle.
Fil:Kühn3-Mutter Erde fec.jpg |Detalj fra bankier Kühns grav på Südwestkirchhof Stahnsdorf

## Referanser


## Eksterne lenker
*
Tekstreklameplakaten

**Tekstreklameplakaten** omhandler skillelinjer mellom redaksjonelt stoff og reklame/sponsing i norsk presse, det vil si for trykt presse, radio, fjernsyn og nettpublikasjoner. Plakaten ble første gang vedtatt av Norsk Presseforbunds hovedstyre i 1925, og siden revidert i 1933, 1939, 1957, 1966, 1976, 1998, 2001 og 2007.

Plakatens hovedformål er å sørge for at pressen bevares redaksjonelt fri og uavhengig av markedskrefter, det være fra eiere, styret, anonnsører eller andre som skulle ønske å påvirke det redaksjonelle stoff. Plakatens virke henger tett sammen med Vær Varsom-plakaten og Redaktørplakaten.

Den 12. juni 2015 vedtok styret i Norsk Presseforbund at tekstreklameplakaten skulle jobbes inn i Vær Varsom-plakaten. Dette medførte endringer i plakatens andre punkt, om journalistenes integritet og troverdighet.

## Se også
* Pressens Faglige Utvalg
## Eksterne lenker
* Tekstreklameplakaten (Norsk Presseforbund)
* Norsk Presseforbund
Richard Dawkins Foundation for Reason and Science

**The Richard Dawkins Foundation for Reason and Science** («Richard Dawkins stiftelse for fornuft og vitenskap»), forkortet **RDFRS** eller **RDF**, er en ikkekommersiell organisasjon stiftet av den britiske biologen Richard Dawkins i 2006. Organisasjonen arbeider for å fremme undervisning i og opplysning om evolusjonslæren, motarbeide kreasjonisme og teorien om intelligent design og støtte humanistiske organisasjoner og sekulære, humanitære tiltak rundt om i verden.

## Se også
* UT-kampanjen, kampanje for større offentlig bevissthet om fritenkning og ateisme, fremmet av Richard Dawkins

## Eksterne lenker
*
Liste over Yamaha snøscootere

**Yamaha** er en produsent av en rekke produkter og produserer blant annet snøscootere. For Yamaha generelt, se artikkelen om Yamaha.

## Modeller

### 2013
**Sport**
* FXNytro R-TX
* Phazer R-TX

**Crossover**
* FXNytro X-Ride 153
* RSVector L-TX
* Apex X-TX
* FXNytro T-TX

**Mountain**
* FXNytro M-Ride 162
* Phazer M-TX

**Grand Touring**
* RSVenture GT
* RSVenture TF
* Venture Lite

**Light Utility**
* Venture Multi Purpose

**Wide Track**
* RSViking Professional
* VK540IV

## Eksterne lenker
* 
* Yamaha-motor.eu – Yamaha snøscootere
La Repubblica

***La Repubblica*** er en italiensk dagsavis. 

Avisen ble grunnlagt 14. januar 1976 i Roma av Eugenio Scalfari og Carlo Caracciolo og regnes som venstreorientert. Det gjennomsnittlige opplag er ca. 576 000 aviser (2011).  

Silvio Berlusconi kjøpte i 1990 mediegruppen som på det tidspunkt eide *Repubblica*, men måtte selge avisen til det rivaliserende mediekonsernet eiet av Carlo de Benedetti. Avisens redaktør er fra 1996 Ezio Mauro.

## Referanser


## Eksterne lenker
*
Det yngre Tang-dynastiet

**Yngre Táng** (hanzi: 后唐; hanyu pinyin: *Hòutáng*) var et kortlivet dynasti i kinesisk historie, et av de fem dynastiene i de fem dynastiers og ti kongedømmers tid. Det var også det første av tre dynastier hvor keiserne var shatuoer, et tyrkisk folkeslag. På høyden av sin makt kontrollerte Yngre Táng mesteparten av Nord-Kina.

## Opprettelsen
Etter at Tang-dynastiet hadde falt i 907, utviklet det seg et rivaliserende forhold mellom det etterfølgende Yngre Liang-dynastiet, grunnlagt av Zhu Wen, og Staten Jin i dagens Shanxi, grunnlagt av Li Keyong. Dette forholdet ble ikke avsluttet da Li Keyong døde i 908, og hans sønn Li Cunxu fortsatte med å utvide Jins territorier på bekostning av Yngre Liang. Li Cunxus allianse med khitanerne, som i likhet med shatouene var et nomadefolk fra steppene i nord, var en viktig faktor i shatuoenes territorielle framgang og seier i striden mot Yngre Liang. 

I 923 klarte Li Cunxu å styrte det Yngre Liang-dynastiet, og han erklærte seg så for keiser av det Yngre Táng-dynastiet, som han kalte "det gjenopprettede Táng." På grunn av dette flyttet han også hovedstaden tilbake til Luoyang, som i de siste årene hadde vært Táng-dynastiets hovedstad.

## Utvikling
I likhet med de andre dynastiene i denne perioden, ble også Yngre Táng et kortlivet regime, som bare styrte i tretten år. Li Cunxu hersker i bare tre av disse, da han ble drept under et opprør startet av offiserer i 926. 

Li Keyongs adoptivsønn Li Siyuan overtok etter Li Cunxus død, men forholdet til khitanene hadde blitt dårligere. Indre stridigheter preget dynastiets siste ti år, og disse endte med dynastiets fall i 936, da Shi Jingtang, Li Siyuans svigersønn og også en shatuo, gjorde opprør og med hjelp av khitanske soldater stormet hovedstaden, hvor han grunnla det yngre Jin-dynastiet.

## Territorier
På høyden av sin makt hersket Yngre Táng over større områder enn det Yngre Liang hadde gjort. Ikke bare hersket dynastiet over alle områdene i Nord-Kina som også hadde ligget under Yngre Liang, men det inkluderte også dets base i Shanxi og områdene rundt Beijing og Shaanxi, som Yngre Liang aldri hadde hatt full kontroll over. Yngre Tángs største territorielle erobring fant sted i 925, da Det tidlige Shuriket med sitt senter i dagens Sichuan ble erobret. Sichuan fikk tilbake sin uavhengighet da Yngre Shu ble opprettet i 934, kort tid før Yngre Táng ble styrtet. 

## Hòutángs herskere

## Litteratur
*  Frederick W. Mote: *Imperial China 900–1800.* Harvard University Press, Cambridge (Mass.) 1999, ISBN 0-674-44515-5.
Ralf Törngren

**Ralf Johan Gustaf Törngren** (1899–1961) var en finsk politiker. Han var partileder for Svenska folkpartiet (1945&ndash;1955), riksdagsledamot samt statsminister i Finland 5. mai–20. oktober 1954. I presidentvalget 1956 fikk han 20 valgstemmer.

## Biografi
Törngren ble født i Uleåborg der faren rektor på det svenske lyceet, men familien flyttet til Åbo der han begynte sin skolegang. Han ble student 1917, filosofie kandidat 1922 og magister 1927. 1923-24 var han leder for studentforeningen ved Åbo Akademi. I årene 1927-37 var han lærer i samfunnskunnskap ved Åbo klassiske lyceum og lærer i nasjonaløkonomi ved Handelshögskolan ved Åbo Akademi.

Fra 1929-45 var han medlem av bystyret i Åbo. Han var kasserer ved Stiftelsen for Åbo Akademi 1931-48 og generaldirektør for statskontoret i Helsingfors 1948-61. Han valgt inn i riksdagen første gang 1936 og satt uavbrutt fram til sin død. Han var sosialminister 1944-45 og 1951-52, finansminister 1945-48, assisterende finansminister 1951, assisterende utenriksminister 1952-53, utenriksminister 1953-54, 1956-57 og 1959-61 samt statsminister 5. mai-20. oktober 1954 og visestatsminister 1959-61. 1945-55 var han leder av Svenska folkpartiet. Han innehadde flere styreverv, blant annet i Helsingfors Aktiebank, Folkpensionsanstalten, Kymmene AB, Industri-Hypoteksbanken, Hufvudstadsbladet, Verdandi, Aero og Valmet.

## Referanser


## Eksterne lenker
* 
*
San Luis (distrikt i Carlos Fermín Fitzcarrald)

**San Luis** er et distrikt i provinsen Carlos Fermín Fitzcarrald i regionen Ancash i Peru. Distriktets nasjonale statistikkode er 020701 og hovedstaden er San Luis.

## Referanser


## Eksterne lenker
* Censos Nacionales: XI de Población y VI de Vivienda 2007.
Universitetsbreen

**Universitetsbreen** er en isbre på Spitsbergen på Svalbard. Den er rundt 6 kilometer lang og ligger på skillet mellom Dickson Land og James I Land. Breen starter nordøst for Stjernspetzfjellet, hvor Tøyenbreen fra vest og Botfonna fra øst møtes. Herfra går Universitetsbreen mot nord og tar opp sidebreene Blindernbreen og Studentbreen, før den ender opp i den store Universitetsmorenen i Vestfjorddalen. Morenen er en endemorene dannet av Universitetsbreen og Lisbetbreen, som kommer inn fra vest like ved.

## Referanser
. Besøkt 11. mars 2013
Det yngre Jin-dynastiet

**Yngre Jìn** (hanzi: 后晋/後晋; hanyu pinyin: *Hòujìn*) var et kortvarig dynasti i kinesisk historie, et av de fem dynastiene i de fem dynastiers og ti kongedømmers tid. Det ble grunnlagt av Shi Jingtang, posthumt kjent som keiser Gāozǔ. hovedstad var Bian (汴京) (dagens Kaifeng)

## Grunnleggelsen
Det første dynastiet opprettet av de tyrkiske shatuoene var det yngre Tang-dynastiet, som i 923 ble grunnlagt av Li Cunxu, sønnen til den viktige shatuolederen Li Keyong. Dette riket utvidet shatuoenes territorier fra deres base i Shanxi til mesteparten av Nord-Kina, og inn i Sichuan. Etter Li Cunxus død ble hans adoptivsønn Li Siyuan keiser, men forholdet til khitanerne, som var avgjørende for shantuoenes erobring av makten, hadde blitt dårligere. 

Shi Jingtang, Li Cunxus svigersønn, gjorde i 936 opprør mot hans etterkommere, og med khitanenes hjelp ble han i 936 Det yngre Jìn-dynastiets keiser.

## Territorier
Yngre Jín holdt i stor grad de samme territoriene som Yngre Táng hadde hersket over, med unntak av Sichuan i sørvest, som Yngre Táng i sine siste år hadde mistet til Yngre Shu. 

Den andre viktige regionen Jìn hadde mistet var de såkalte seksten prefekturer. Khitanene hadde nå opprettet Liao-dynastiet på deres opprinnelige steppeland, og de ble også en viktig maktfaktor i Nord-Kina. Liao tvang Jìn til å gi fra seg "de seksten prefekturene" til Liao, en region som var omtrent 100 til 160 km bred og inkluderte et område fra dagens Beijing og vestover til Datong. Dette ble regnet for å være en strategisk viktig strategisk område, som ga Liáo enda mer innflytelse i Kina. 

## Forhold med khitanene
Yngre Jìn har ofte blitt kritisert for å ha vært en marionettstat under khitanene og deres nylig opprettede Liáo-dynasti. Hjelpen fra deres nordlige nabo var avgjørende da Yngre Jìn kjempet sin vei til makta, og det var overføringen av de seksten prefekturene fra Jìn til Liáo som var årsaken til anklagen om at Jìn var khitanenes tjenere. 

Etter at dynastigrunnleggeren Shi Jingtang døde i 942, motsatte hans nevø, adoptivsønn og etterfølger Shi Chonggui khitanene, noe som førte til en invasjon av Jìn i 946 og 947, som ble slutten på riket.

## Hóujìns herskere

## Litteratur
* 
* 

## Referanser
Det yngre Han-dynastiet

**Yngre Hàn** (hanzi: 後漢/后汉; hanyu pinyin: *Hòuhàn*) var et kortlivet dynasti i kinesisk historie, det fjerde av de fem dynastiene i de fem dynastiers og ti kongedømmers tid. Dynastiet ble grunnlagt i 947 av Liu Zhiyuan, og det var det siste av de tre shatuotyrkiske dynastiene. Yngre Hàn var et av de aller korteste kinesiske dynastiene, og varte litt under fire år før et opprør erstattet det med det yngre Zhou-dynastiet. 

## Opprettelsen
Liu Zhiyuan var opprinnelig den militære guvernøren for Bingzhou, et område rundt Taiyuan i dagens Shanxi som hadde vært shatuoenes base. Det yngre Jin-dynastiet som Liu Zhiyuan tjente var lenge ikke mer enn en marionettstat under khitanerne og deres stadig mektigere Liáo-dynasti. Da Yngre Jìn bestemte seg for å motsette seg Liáo, sendte khitanene en ekspedisjon sørover som ødela Yngre Jìn.

Den khitanske styrken kom helt fram til Huanghe før deres keiser Liao Taizong bestemte seg for å vende tilbake til deres base i dagens Beijing, i hjertet av de såkalte sektsten prefekturer. Etter at kineserne stadig angrep khitanene på deres vei tilbake, døde keiseren i mai 947 av sykdom, før han hadde nådd målet. Kombinasjonen av Jìn-dynastiets fall og etterfølgelsesstriden i Liáo førte til et maktvakum i Nord-Kina, som Liu Zhiyuan fylte da han grunnla Det yngre Hàn-dynastiet. 

## Territorier
Liu Zhiyuan valgte Kaifeng, da kalt Biàn, som sin hovedstad. Yngre Hàn holdt i stor grad det samme territoriet som Yngre Jìn hadde hersket over før dem. Rikets sørlige grense strakte seg fra Østkinahavet omtrent halvveis mellom Huanghe og Yangzi til den gikk sør til Yangzi halvveis inne i landet og nordvest langs Sichuans nordgrense, og så så langt vest som til Shaanxi. I nord inkluderte riket mye av Shanxi og Hebei, med unntak av de seksten prefekturene som Jìn hadde tapt til Liao-dynastiet. 

## Utvikling
Yngre Hàn var blant de mest kortlivede rikene i Kinas historie. Grunnleggeren Liu Zhiyuan døde året etter han hadde opprettet dynastiet, og han ble etterfulgt av sin tennårige sønn Liu Chengyou. Dynastiet ble styrtet to år senere, da den hànkinesiske kommandanten Guo Wei ledet et militært kupp og erklærte seg selv som keiser for det yngre Zhou-dynastiet. 

## Nordlige Hàn
Restene av Yngre Hàn dro tilbake til shatuoenes tradisjonelle base i Shanxi, hvor de opprettet kongedømmet Nordlige Han. Under Liáo-dynastiets beskyttelse klarte dette riket å holde seg uavhengig av Yngre Zhou. Song-dynastiet utviklet seg ut av Yngre Zhous område i 960, og ble en sterk og stabiliserende makt i Nord-Kina. Selv om Sòng fram til 978 hadde suksess i å erobre de sørkinesiske statene, klarte Nordlige Hàn med Liáos hjelp å motstå erobring fra Sòng. Nordlige Hàns stadige eksistens var en kilde til irritasjon hos Sòng i deres relasjoner med Liáo. I 979 ble Nordlige Hàn endelig erobret av Sòng, som ble den endelige gjenforeningen av Kina, med unntak av de Liáo-styrte seksten prefekturene. 

## Hòuhàns herskere

## Litteratur
*  Frederick W. Mote: *Imperial China 900–1800.* Harvard University Press, Cambridge (Mass.) 1999, ISBN 0-674-44515-5.
Mohammed Aman

**Mohammed Aman** (født 1994) er en etiopisk mellomdistanseløper. Hans fremste internasjonale meritter er VM-gull på 800 meter fra 2013 og VM-gull innendørs fra 2012 og 2014.  

## Resultater som ungdom og junior
Aman vant to 800 meter-titler på rad, ved junior-afrikamesterskapet i 2009 og 2011. Han vant også 1000 meter ved Ungdoms-OL i Singapore i 2010. Ved Ungdoms-VM i friidrett 2011 måtte han se seg slått av Leonard Kirwa, som satte ny verdensrekord for ungdom.

Han satte ny etiopisk rekord på 800 meter ved *Rieti Meeting* i september 2011, med tiden 1:43,37. Samme måned vant han *Notturna di Milano*.

## Resultater som senior
;2011
Han deltok ved VM i friidrett 2011, der han vant sin semifinale, med ny etiopisk rekord på 1:44,57. I finalen kom han imidlertid sist, og endte på 8.-plass. 

;2012
Ved VM i friidrett innendørs 2012 vant han finalen på 800 meter. Han deltok også ved sommer-OL 2012 i London, og i finalen der satte han etiopisk rekord på 800 meter, og endte på 6.-plass med 1:43,20. Kenyanske David Rudisha vant denne distansen med ny verdensrekord på 1:40,91. 

;2013
Aman ble verdensmester på 800 meter ved VM i friidrett 2013, der han løp på 1:43,31. Han deltok ved Diamond League 2013, og vant 800 meter ved stevnene i Roma, Birmingham og Lausanne, samt finalen i Brüssel. Han vant dermed 800 meter ved Diamond League 2013 sammenlagt, med 22 poeng. 

;2014
Ved VM i friidrett innendørs 2014 forsvarte han seieren sin fra 2012, og vant 800 meter foran hhv. Adam Kszczot og Andrew Osagie. Han kom på 2.-plass på samme distanse ved Afrikamesterskapet i friidrett 2014, der Nijel Amos fra Botswana vant. Han representerte Afrika ved Verdenscupen i friidrett 2014, og løp der inn til 2.-plass på 800 meter, igjen bak Nijel Amos. 

Han vant 800 meter ved både Qatar Athletic Super Grand Prix og Golden Gala i 2014, men 800 meter telte ikke Diamond League 2014. Han fikk ingen poeng ved Diamond League denne sesongen. 

;2015
Aman løp på 1:47,87 i kvalifiseringsheatet ved VM i friidrett 2015, men ble diskvalifisert i semifinalen for å ha hindret en annen utøver. Han vant ett av løpene ved Diamond League 2015, og endte på 4.-plass sammenlagt med 4 poeng. Nijel Amos vant Diamond League denne sesongen. 

;2016
Ved VM i friidrett innendørs 2016 kvalifiserte han seg til finalen, men greide ikke noen pallplassering i dette mesterskapet. Han løp på 1:47,97 i finalen, og endte på 4.-plass. 

## Referanser


## Eksterne lenker
* 
*  Profil hos All-Athletics
Indirekte skatt

**Indirekte skatt** er skatter på utgifter (for eksempel merverdiavgift). De betales til skattemyndighetene av leverandøren av en tjeneste eller vare, og ikke av konsumenten.

## Eksterne lenker
*Indirekte skatter regjeringen.no. Besøkt 29. juni 2021
Det yngre Zhou-dynastiet

**Yngre Zhōu** (hanzi: 後周/后周; hanyu pinyin: *Hòuzhōu*) var et kortlivet dynasti i kinesisk historie, det femte og siste av de fem dynastiene i de fem dynastiers og ti kongedømmers tid, en periode som varte fra 907 til 960, eller mellom Táng- og Sòng-dynastiene. 

## Opprettelsen
Hànkineseren Guo Wei tjente som assisterende militærkommissær ved hoffet til Det yngre Han-dynastiet, et regime styrt av tyrkiske shatuoer. I 948 kom den tenårige Liu Chengyou på tronen etter at grunnleggeren Liu Zhiyuan hadde dødd. I 951 ledet Guo Wei et kupp mot keiseren og erklærte seg selv som keiser for Det yngre Zhōu-dynastiet. 

## Guō Weī
Guo Wei var den første hànkinesiske herskeren over Nord-Kina siden 923, da Det yngre Liang-dynastiet ble styrtet av Det yngre Tang-dynastiet. Han ble regnet for å være en dyktig hersker som forsøkte å innføre reformer og lette på bøndenes byrder, og hans regjeringstid skal ha vært god og godt organisert. Det kom derimot ikke til å bli langt, siden han etter bare tre år døde i 954. 

## Guō Róng
Chai Rong, senere Guō Róng, var Guo Weis adoptivsønn og sønnen til hans kones eldre bror. Han overtok tronen da adoptivfaren døde i 954, og også hans styre skal ha vært effektivt, og han klarte å presse sørover med seire mot Sørlige Tang i 956. Hans forsøk på å erobre Nordlige Han, selv om de opprinnelig så lovende ut, mislyktes, og i 959 døde han av sykdom under et felttog. 

## Dynastiets fall
Guo Rong ble etter sin død etterfulgt av sin syv år gamle sønn, Chai Zongxun. Kort tid senere overtok Zhao Kuangyin tronen og opprettet Song-dynastiet, som kom til å gjenforene Kina ved å fram til 979 erobre de sørlige statene og Nordlige Han.

## Hòuzhōus herskere

## Litteratur
*  Frederick W. Mote: *Imperial China 900–1800.* Harvard University Press, Cambridge (Mass.) 1999, ISBN 0-674-44515-5.
Arbeidskraft

**Arbeidskraft** er definert som all form for menneskelige bidrag, både fysisk og mentalt, til produksjon. Et lands totale arbeidskapasitet, er den totale arbeidskraften til landets arbeidsstyrke.

Arbeidskraft regnes som en produksjonsfaktor ettersom det brukes i produksjonen av varer og tjenester.

## Referanser
Christmas Crusher

***Christmas Crusher*** er en jule-EP fra det norske boogierock-bandet Backstreet Girls.

*A Merry Jingle* og *Christmas Boogie* ble gitt ut på singel i 1987 som *[[Christmas Boogie/A Merry Jingle]]*. De ble spilt inn på ny til denne EP-en.

EP-en ble utgitt på 10" rød vinyl av Kiss Ass merchandise i 250 eksemplar og på CD av FaceFront.

Vinylen kom med BSG – *Christmas Crusher* ølbong til release-konserten.

Det finnes også feiltrykk av *Christmas Crusher* (Kiss Ass) 10" rød vinyl. Coveret er da i annen farge.

## Spor
# «A Merry Jingle» (Trad. arr.) 03:05
# «Run, Rudolph, Run» (Marvin Brodie/Johnny Marks) 03:17
# «Rock'N'Roll X-Mess» (Backstreet Girls) 01:37
# «Christmas Boogie» (Arne Aarnes/Backstreet Girls) 04:24
# «Don't Mess With My Tequila» (Backstreet Girls) 03:43

## Personell

* Bee Tee Baarli – Drums'n'jingle jangles
* Morten – Bazz'n vocals, Honky tonk piano
* P. Baarli – X-mess guitars, fuzz, lead'n'background vocals
* Burnem Müller – Very vocals

### Additional hangaround vocals by

* Ingvild Hammer
* Ranveig
* Strange? Gentle!
* Pål Krisa Kristensen
* Fredrik Akselsen og Knut Akselsen
* Kjetil "Hit Machine" Andersen
### Øvrige
* Hugo Alvarstein - produsent, tekniker 
* Tor Erik Ledang - coverdesign
Kristoffer Beck

**Kristoffer Beck** (født 1990) er en dansk bankmann og tidligere politiker (KF).

Han har økonomisk utdannelse og har hatt forskjellige stillinger i Lån & Spar Bank, Sydbank og Danske Bank rettet mot både privat- og bedriftsmarkedet i København-området.

Beck var medlem av forretningsutvalget i Konservativ Ungdom fra 2010 til 2014; han var nestformann fra 2011 til 2012 og formann fra 2012 til 2014. Han representerte Det Konservative Folkeparti i byrådet (kommunestyret) i Gladsaxe kommune fra 2010 til 2013.

Kristoffer Beck er bror av Sille Beck-Hansen, som var nestformann i Konservativ Ungdom fra 2009 til 2011.

## Referanser
Grimeland

**Grimeland** er ei grend i Angedalen i Sunnfjord kommune i Vestland.

Stedet er et typisk vestlandsk landbrukssted, med i hovedsak melkeproduksjon. Elva Anga renner gjennom stedet. Den har utspring i Botnavatnet ca. 10 km lenger nord.

## Referanser
Tore Jobs

**Tore Jobs** (født 1956) er en svensk forhenværende klubbdirektør for Sparta Warriors, trener og tidligere ishockeyspiller.  
Jobs trente Sparta til sitt andre seriegull i 1986 og var klubbdirektør under det påfølgende seriegullet for Sparta Warriors i 2008/09 og sesongen 2010/2011.

## Eksterne lenker
*
Appius Claudius Caecus

**Appius Claudius Caecus** («den blinde», født ca 340 f.Kr., død 273 f.Kr.) var en romersk politiker fra en rik patrisierfamilie. Han var sønn av Gaius Claudius Crassus, som var diktator i år 337 f.Kr. og ble også selv utnevnt til diktator i årene 292 f.Kr. og 285 f.Kr. I år 312 f.Kr. ble han utnevnt til censor, og han tjenestegjorde som konsul to ganger, i år 307 f.Kr. og 296 f.Kr. I 312 f.Kr. sørget han for at Romas første akvedukt, Aqua Appia, ble bestilt og som har fått navn etter ham.

Han var også en litterær person som skrev poesi etter gresk modell. Han skrev en bok kalt for *Sententiæ*, som har blitt karakterisert som «den første romerske bok av litterær karakter.» I henhold til prosaforfatteren Martianus Capella mislikte han lyden fra bokstaven Z.

## Referanser


## Eksterne lenker
* «Appius Claudius Caecus ‘The Blind’»  (PDF)
De claudiske bokstaver

**De claudiske bokstaver** er navnet på tre bokstaver i det latinske alfabet som ble innført av den romerske keiseren Claudius. De tre tegnene var:

* Ɔ eller en omvendt C (*antisigma*) for å erstatte BS og PS, på samme måte som X erstattet CS og GS.
* Ⅎ eller en omvendt F (*digamma inversum*) for å representere samme funksjon som de moderne *W* og *V*
* Ⱶ eller en halv H for å representere sonus medius, en kort vokallyd mellom U og I forut for labialer i latinske ord som f.eks. *optumus/optimus*, og senere brukt som en variant av y i inskripsjoner for den greske ypsilon, som f.eks. i *Olympicus*.
Casma (distrikt)

**Casma** er et distrikt i provinsen Casma i regionen Ancash i Peru. Distriktets nasjonale statistikkode er 020801 og hovedstaden er Casma.

## Referanser


## Eksterne lenker
* Censos Nacionales: XI de Población y VI de Vivienda 2007.
Riddersand skole

**Riddersand skole** er en 1-7 trinns barneskole i Lillestrøm kommune. Skolen stod ferdig i november 2010, det går ca. 380 elever i forskjellige aldersgrupper. I nærheten av skolen finnes Ridderhaugen, Fet Golfklubb, Fet kirke og Østersund ungdomsskole.

Ridderhallen ligger også på skolens område, og brukes av elevene til blant annet kroppsøving og fysisk aktivitet.

Riddersand skole betjenes av Ruters busslinjer 883 (Bjørkelangen – Lillestrøm) , 875 (Trøgstad – Lillestrøm) , 476 (Trøgstad – Jernbanetorget) og 486 (Bjørkelangen – Oslo Bussterminal).

## Eksterne lenker
* Kommunens side
* Riddersand skoles gamle skolewiki
Brennvika

**Brennvika** er ei vik sør for Leines i Steigen kommune i Nordland som går inn fra Vestfjorden i østlig retning på halvøya mellom Leinesfjorden og Folda.

I bunnen av vika ligger den to kilometer lange sandfjæra Brennviksanden, og på sørsiden ligger blant annet Stortinden (837 moh. og Brenntinden (754 moh.). Skjærgård på nordsiden. Området benyttes som tur- og rekreasjonsområde for lokalbefolkningen.

Av bosetninger ligger Helnessund, som har anløp av Nordlandsekspressen, på nordsiden. Lokal vei fra Helnessund fortsetter østover til Skår. Lokal vei til grenden Brennvika i bunnen av vika. Sørsiden er veiløst og uten bebyggelse.

## Naturreservatet
**Brennvika naturreservat** () omfatter store deler av Brennviksanden i bunnen av Brennvika og har som vernetema strand og sanddyner. Arealet er på 542 dekar hvorav 361 daa er landareal.

Naturreservatet består av et sør-sørvest-eksponert sanddyneområde der sanden transporteres mot nordøst. Mellom stranden og dynene er det en bratt erosjonskant. Det er flere mindre ferskvannstilsig inn til stranden. Artsmangfoldet er stort og representativt for sandstrand, og dette er en av tre lokaliteter mellom Helgeland og Ofoten hvor det forekommer strandskolm.

Området ligger rett ved grenden Brennvika og er noe påvirket av en liten grusvei med en enkel bru over sanddynene. Stranden brukes som utfartsområde og badestrand.

Formålet med vernet er å ivareta et stort strandområde med intakte og interessante soneringer i vegetasjonen, som for det meste består av etablert dyne, som er meget sårbar for tekniske inngrep. 

Brennvika naturreservat ble opprettet den 6. desember 2002

## Referanser


## Eksterne lenker
* Friluftsrådenes Landsforbund Brennvika i Steigen.
* Miljøstatus: Brennvika naturreservat
* Prosjektoppgave Miljøvernede steder i Steigen (med kart).
* Lovdata Verneforskrifter for naturreservatet.
*
Hirtshalsbanen

**Hirtshalsbanen**, tidligere en del av Hjørring Privatbaner (HP), er en 16,1 km lang privat jernbane i Vendsyssel fra Hjørring til Hirtshals. Hirtshalsbanen er siden 2001 en del av Nordjyske Jernbaner. Banen har linjenummer 80 hos Nordjyllands Trafikselskab.

Arbeidet med banen startet i april 1924 etter at planene om en bane mellom Hjørring og Aalbæk ble skrinlagt. Banen åpnet året etter. I 2005 ble de nåværende Siemens Desiro-tog tatt i bruk. De kjører opp til 100 km/t.

## Hjørring-Aalbæk
De opprinnelige planene med etablering av en jernbane nord for Hjørring, var fra statsbanestasjonen Tolne og til Tuen. Disse planene ble droppet da planene om en bane mellom Hjørring og Aalbæk kom på tale. Her kunne en sidebane fra Vellinghøj til Hirtshals anlegges, men uten større trafikk.

Dette ble også vedtatt i den store jernbaneloven av 27. mai 1908, men da denne inneholdt hele 51 baneforslag og det maksimalt kunne gis fire konsesjoner om året, lot Hjørring-Aalbæk Jernbane (HA) vente på seg. Først den 28. mai 1915 kom konsesjonen. Arkitekt for blant annet stasjonsbygningene var Sylvius Knutzen.

Etter 1. verdenskrig var det stor arbeidsløshet, og Hjørring-Aalbæk Jernbane og Hjørring kommune sendte arbeidsløse i gang med forarbeidet på strekningen til Hirtshals. I 1923 ble resten av arbeidet satt ut, da Hirthals havn var bygget.

«Hovedstrekningen» til Aalbæk var fremme flere ganger, men ble allikevel droppet i 1954.

## Linjekart

|}

### Tidligere stasjoner
* Hjørring Vestbanegård – opprinnelig endestasjon
* Langholm stasjon – mellom Vellingshøj stasjon og Vidstrup stasjon
* Raundrup stasjon – mellom Tornby stasjon og Horne stasjon
* Color Line stasjon – mellom Lilleheden stasjon og Hirtshals stasjon

## Passasjertall
* 2004: 
* 2005: 
* 2006: 

## Se også
* Hjørring Privatbaner
* Skagensbanen
* Hirtshals-Skagen
* Danske jernbaner

## Referanser


## Eksterne lenker
* Nordjyske Jernbaner
* Nordjyllands Jernbaner
Claudia Antonia

**Claudia Antonia** (latin: ANTONIA•CLAUDII•CAESARIS•FILIA, født ca 30, død 66) var en datter av den romerske keiseren Claudius og hans andre kone Aelia Paetina. Antonia var en niese til barnebarnet til keiser Augustus, niese til barnet av keiser Tiberius, søskenbarn med keiser Caligula, halvsøster av Claudia Octavia og Tiberius Claudius Germanicus og kusine, stesøster og svigerinne til keiser Nero.

Frem til hun var 37 år gammel, vokste hun opp hos sin fosterbestemor Antonia den yngre, som døde dette året. Fra da av og frem til år 43, vokste hun opp hos sin far. I år 43 giftet hun seg med Gnaeus Pompeius Magnus, en etterkommer av Pompeia, datter av triumvir Pompeius. Hans foreldre var konsulen Marcus Licinius Crassus Frugi og Scribonia. Ifølge historikeren Sveton døde han flere år senere, da han ble dolket til døde til sengs med en gutt. Cassius Dio hevdet at keiserinne Valeria Messalina ga ordre om å drepe ham ut fra frykten for at han kunne bli en rival til Tiberius Claudius Germanicus, og slik at Antonia kunne gifte seg med Messalinas halvbror Faustus Cornelius Sulla Felix.

Faustus Sulla og Antonia giftet seg i år 47. De fikk en sønn som døde før han var to år. I år 58 ble Sulla sendt i eksil og drept i år 62 etter ordre fra keiser Nero. I år 65 skrev Tacitus om rykter om at Gaius Calpurnius Piso hadde planer om å gifte seg med Antonia, som et ledd i hans konspirasjon mot Nero.

Etter at keiserinne Neros andre kone, Poppaea Sabina døde, ba Nero Antonia om å gifte seg med henne. Da Antonia nektet, ble hun anklaget for et opprørsforsøk og henrettet. Med hennes død forsvant det siste levende barnebarn av Nero Claudius Drusus og Antonia den yngre.
Tor Helge Hammer

**Tor Helge Hammer** (født 5. september 1965 i Kongsvinger) er en norsk musiker og keyboardist. Han er kjent som tidligere keyboardist i danseorkesteret Ingemars da han overtok for Mentz Dagfinn Gressberg etter at han ga seg. Han var medlem fra 1990 til 2005.

## Diskografi
### Ingemars
;Album
* *[[Spellemenn østpå skogen]]* (1999)
* *[[Swing på høge hæler]]* (2001)
* *[[På egne væger]]* (2004)
* *[[Gull (Ingemars)|Gull]]* (2006)
;Singler
* *Har jeg sagt* (1995)
* *Den gamle grinda* (1997)
* *Ei bygd i Hedmark* (1997)
### Andre deltagelser
* Tylden & co: *[[Bare bra dansemusikk]]* (1997)
* Grappa: *[[På dansefot &ndash; Norges beste danseband '98]]* (1998)
* Tylden & co: *[[NM 1999 for danseband]]* (1999)
* Tylden & co: *[[Sommerdansen 2000]]* (2000)
* Tylden & co: *[[Juledansen]]* (2000)
* Tylden & co: *[[Årets Dansebandmelodi 2001]]* (2001)
* Tylden & co: *[[Dansebandfestivalen Seljord 2001]]* (2001)
* Tylden & co/Store Norske Grammofon: *[[Dansegalla 1]]* (2002)
* Musikk for voksne: *[[Full fart i dur og moll]]* (2002)
* Musikk for voksne: *[[La det swinge (album)|La det swinge]]* (2002)
* Tylden & co: *[[Årets Dansebandmelodi 2002]]* (2002)
* Musikk for voksne: *[[Gyldne takter og toner]]* (2002)
* Tylden & co/Store Norske Grammofon: *[[Dansegalla 2]]* (2002)
* Tylden & co: *[[14 norska dansbandshits]]* (2002)
* Tylden & co: *[[Årets Dansebandmelodi 2003]]* (2003)
* Tylden & co: *[[Dansebandfestivalen Seljord 2003]]* (2003)
* Musikk for voksne: *[[Danseløvens utvalgte]]* (2003)
* Tylden & co/Store Norske Grammofon: *[[Dansegalla 3]]* (2003)
* Musikk for voksne: *[[Kjent og ukjent]]* (2004)
* EVA Records: *[[Absolute Danseband]]* (2004)
* Tylden & co: *[[Årets Dansebandmelodi 2004]]* (2004)
* Tylden & co: *[[På dansefot 10 år]]* (2004)
* Tylden & co: *[[Danseband Jukebox]]* (2004)
* EVA Records: *[[Absolute Danseband 2]]* (2005)
* Tylden & co: *[[På dansefot Nr 2|På dansefot 2]]* (2005)
* Thor Wang: *[[Det er gøtt å ha en venn]]* (2005)
* Big Box: *[[Norske danseband Vol. 2]]* (2005)
* Tylden & co: *[[Årets Dansebandmelodi 2005]]* (2005)
* Tylden & co: *[[På dansefot 3]]* (2005)
* Tylden & co: *[[Dansesommer!]]* (2005)
* Tylden & co: *[[På dansefot 4]]* (2006)
* Tylden & co: *[[Dansebandfestivalen Seljord 2006]]* (2006)
* Tylden & co: *[[Sommerdansen 2]]* (2006)
* Tylden & co: *[[Hjem til jul &ndash; en musikalsk julekalender]]* (2006)
* Tylden & co: *[[På dansefot 5]]* (2007)
* Bjørns Orkester: *[[Mot nye høyder (Bjørns Orkester-album)|Mot nye høyder]]* (2007)
* Tylden & co: *[[På dansefot 6]]* (2007)
* Tylden & co: *[[Dansefestivalen Sel 2007]]* (2007)
* Tylden & co: *[[På dansefot 7]]* (2007)
Fonnhetta

**Fonnhetta** er et fjell på Svalbard. Det er 932 meter høyt og ligger øverst i Adventdalen, og lengst vest i Sabine Land. Fjellet ligger mellom isbreene Breifonna i nordvest, Vendombreen i sørøst, og Hettebreen i sør. Navnet er avledet av Breifonna.

## Referanser